Legal Document

Category: 1337

Text:
6. ΑΝΑΓΚ. ΝΟΜΟΣ υπ’ αριθ.445 της 20/25 Ιαν.1937 Περί τροποποιήσεως, συμπληρώσεως και κωδικοποιήσεως των περί κινηματογράφων διατάξεων. Άρθρ.1.-1.Εγκατάστασις και λειτουργία κινηματογράφων ή παρεμφερών επιχειρήσεων είτε εν κλειστώ είτε εν ανοικτώ χώρω επιτρέπεται μόνον κατόπιν αδείας της Αστυνομικής αρχής. 2.Η άδεια εγκαταστάσεως χορηγείται επί τη υποβολή εις την αστυνομικήν αρχήν των κάτωθι στοιχείων. α)Αιτήσεως εις ην ν’ αναγράφηται το ονοματεπώνυμον του αιτούντος και η διεύθυνσις της κατοικίας αυτού, εφ’ όσον δε πρόκειται περί Εταιρείας ο τίτλος και η έδρα αυτής. Εις την τελευταίαν ταύτην περίπτωσιν δέον να υποβάλληται και το Εταιρικόν ή καταστατικόν της Εταιρίας. β)Δηλώσεως του αιτούντος εμφαινούσης το ονοματεπώνυμον και την ακριβή διεύθυνσιν της κατοικίας του υπευθύνου δια την εφαρμογήν των διατάξεων του παρόντος νόμου Διευθυντού του κινηματογράφου και του αντιπροσώπου αυτού εν περιπτώσει απουσίας του. Τοιαύτην δήλωσιν οφείλουσι να υποβάλωσιν εις την οικείαν Αστυνομικήν Αρχήν και αι κατά την δημοσίευσιν του παρόντος λειτουργούσαι κινηματογραφικαί επιχειρήσεις. γ)Πιστοποιητικού Ιθαγενείας. δ)Σχεδίου εις τριπλούν, συντεταγμένου υπό διπλωματούχου Μηχανικού ή Αρχιτέκτονος εν ω να εμφαίνηται εν κατόψει η διαρρύθμισις των θέσεων των θεάτρων εν τη αιθούση, θεωρείοις, εξώσταις κλπ. οι διάδρομοι, αι θύραι, τα παράθυρα και αι έξοδοι κινδύνου. Προκειμένου δια κλειστούς κινηματογράφους, δέον να υποβληθή εις τριπλούν και σχέδιον εμφαίνον τας εγκαταστάσεις εν γένει του τεχνικού αυτού αερισμού. ε)Σχεδίου εις τριπλούν συντεταγμένου υπό διπλωματούχου ηλεκτρολόγου Μηχανικού εν ω να εμφαίνηται εν κατόψει η θέσις της εγκατασταθησομένης τυχόν ηλεκτροπαραγωγού ομάδος ή σταθμού μετασχηματισμού του ρεύματος, η θέσις του πίνακος διανομής, του θαλάμου προβολής και της όλης εν γένει εγκαταστάσεως του φωτισμού και του φωτισμού κινδύνου μετά πλήρους εκθέσεως επί των εν γένει ηλεκτρομηχανολογικών εγκαταστάσεων. ς)Σχεδιαγράμματος εις τριπλούν εμφαίνοντος την θέσιν του ακινήτου του κινηματογράφου εν σχέσει με τας πέριξ οικοδομάς, οδούς κλπ. Σελ.372 3.Η αίτησις αύτη μετά πάντων των ως άνω στοιχείων παραπέμπεται εντός δέκα ημερών από της υποβολής αυτής εις το κατά το άρθρ.2 του παρόντος συμβούλιον, όπερ, εξετάζον τα υπ’ όψιν αυτού τιθέμενα, γνωματεύει περί της χορηγήσεως της αδείας εγκαταστάσεως είτε βάσει των υποβληθέντων σχεδίων είτε υποδεικνύον τας επανακτέας προσθήκας, τροποποιήσεις ή βελτιώσεις. Μόνον μετά υπεύθυνον δήλωσιν του ενδιαφερομένου ότι αποδέχεται τα υπό του Συμβουλίου υποδεικνυόμενα χορηγείται υπό της Αστυνομίας η άδεια εγκαταστάσεως. 4.Η άδεια λειτουργίας κινηματογράφου χορηγείται επί τη υποβολή εις την Αστυνομικήν αρχήν αιτήσεως του ενδιαφερομένου γνωστοποιούντος την λήξιν των εργασιών εγκαταστάσεως και κατόπιν επιθεωρήσεως του κινηματογράφου και όλων των εξαρτημάτων αυτού και εγκαταστάσεων υπό του αυτού ως άνω Συμβουλίου προς διαπίστωσιν της ακριβούς τηρήσεως των προϋποθέσεων υφ’ ας εχορηγήθη η άδεια εγκαταστάσεως. Αντίτυπον των ως άνω σχεδίων εν γένει αρμοδίως τεθεωρημένων ως και η άδεια λειτουργίας του κινηματογράφου αναρτάται εντός ειδικού πλαισίου, εις μέρος καταφανές, εις τρόπον ώστε να είναι εις την διάθεσιν του κοινού και των ενεργούντων τον έλεγχον κρατικών υπαλλήλων. 5.Απαγορεύεται πάσα μεταρρύθμισις, τροποποίησις ή συμπλήρωσις των εν γένει εγκαταστάσεων κινηματογράφου άνευ αδείας της αστυνομικής αρχής αιτουμένης εν τη περιπτώσει ταύτη την γνώμην του κατά το άρθρ.2 Συμβουλίου. Η παράβασις συνεπάγεται την αφαίρεσιν της αδείας λειτουργίας του κινηματογράφου, μερίμνη της αστυνομικής αρχής. Προκειμένου περί υπαιθρίων κινηματογράφων ο ανοικτός χώρος πρέπει να είναι πάντοτε περιπεφραγμένος κατά τρόπον παρεμποδίζοντα τελείως την έξωθι θέαν. Άρθρ.7.1-3.(Αναφερόμεναι εις το ένδικον μέσον προσφυγής κατά του χαρακτηρισμού ταινίας ως ακαταλλήλου δι’ ανηλίκους, αντικατεστάθησαν δι’ αναλόγου διατάξεως του άρθρου 31 Ν.Δ.1108/1942). 4.Εις εξαιρετικάς περιπτώσεις καθ’ ας εκ της προβολής ταινίας τινός απειλείται κίνδυνος διασαλεύσεως της δημοσίας τάξεως ή ασφαλείας, δύναται η τοπική Αστυνομική Αρχή να απαγορεύση ταύτην καίτοι έχει εκδοθή κανονική άδεια προβολής. Εν τη περιπτώσει ταύτη και εφ’ όσον υπό του ενδιαφερομένου υπεβλήθησαν εγγράφως αντιρρήσεις, αναφέρει αμέσως τηλεγραφικώς εις το Υφυπουργείον Δημοσίας Ασφαλείας, όπερ αποφαίνεται ανεκκλήτως επί της ενεργείας αυτής. 5.Τα μέλη των κατά τα άρθρ.2 (και 5) επιτροπών ως και τα της κατά το παρόν άρθρον τοιαύτης, τακτικά και αναπληρωματικά ως επίσης και ο γραμματεύς αυτής εφοδιαζόμενα δι’ ειδικού δελτίου ταυτότητος εκδιδομένου παρά του Υφυπουργείου Δημοσίας Ασφαλείας, δικαιούνται ελευθέρας εισόδου εις άπαντας τους κινηματογράφους, απηλλαγμένης παντός δικαιώματος και φόρου, προς ενάσκησιν γενικής εποπτείας κατά τας διατάξεις του παρόντος και τα δια Δ/τος ορισθησόμενα. Δια τα μέλη της κατά το άρθρ. 5 επιτροπής ελέγχου ταινιών προβλέπει άλλως το άρθρ. 9 παρ. 4 του Ν.Δ.1108/1942 (τ.31). Άρθρ.8.-«Πάσα κινηματογραφική επιχείρησις υποχρεούται να προβάλη καθ’ εκάστην προβολήν μετά του τακτικού προγράμματος τας υπό του Υφυπουργείου Τύπου και Πληροφοριών ή άλλων κρατικών υπηρεσιών χορηγουμένας δια του Υφυπουργείου Τύπου ταινίας, διαρκείας ουχί πλέον των 15΄, συμμορφουμένη προς τον εκάστοτε υποδεικνυόμενον χρόνον και τρόπον προβολής αυτών, δωρεάν ή επί καταβολή δικαιώματος, οριζομένου δι’ αποφάσεως του Υπουργού Τύπου και Πληροφοριών και ουχί ανωτέρου του 1 1/2% των ακαθαρίστων εισπράξεων της ημέρας, καθ’ ην θα προβληθή η χορηγηθείσα υπό του Υφυπουργείου Τύπου και Πληροφοριών ταινία. 2.Η μη συμμόρφωσις του οικείου Διευθυντού του κινηματογράφου προς την υποχρέωσίν του ταύτην αποτελεί πταισματικήν παράβασιν, μετά τρίτην υποτροπήν της οποίας διατάσσεται δι’ αποφάσεως του Υπουργού Τύπου και Πληροφοριών το κλείσιμον του κινηματογράφου επί 1-15 ημέρας. 3.Τα κατά την παρ. 1 του παρόντος άρθρου εισπραττόμενα δικαιώματα διατίθενται κατόπιν αποφάσεως του Υφυπουργού Τύπου δια τας τεχνικάς ανάγκας και την βελτίωσιν των μηχανικών εγκαταστάσεων της κινηματογραφικής υπηρεσίας του Υφυπουργείου Τύπου. 4.Αι μέχρι της δημοσιεύσεως του παρόντος διενεργηθείσαι εισπράξεις δικαιωμάτων ως και η διάθεσις αυτών θεωρούνται ως νομίμως γενόμεναι». Το άρθρ. 8 αντικατεστάθη ως άνω δια του άρθρ.1 Ν.Δ. 1210/1949 (τόμ.18 σελ.14). Άρθρ.9.-1.Απαγορεύεται απολύτως η εις δημοσίους κινηματογράφους είσοδος ανηλίκων. Η ηλικία εξακριβούται δια της επιδείξεως εις τα όργανα της Αστυνομίας ή τον αρμόδιον υπάλληλον της επιχειρήσεως πιστοποιητικού του οικείου Δημάρχου ή Προέδρου Κοινότητος, δια δε τους αλλοδαπούς της Προξενικής αρχής του Κράτους, ου τυγχάνουσιν υπήκοοι. Τα πιστοποιητικά ταύτα δέον να φέρωσιν επικεκολλημένην και εσφραγισμένην την φωτογραφίαν του υπέρ ου εξεδόθησαν είναι δε υποχρεωτικά δια τους έχοντας ηλικίαν μέχρι της στρατευσίμου τοιαύτης. 2.Δια Δ/τος εκδιδομένου προτάσει του Υπουργού Παιδείας και Θρησκευμάτων και Υφυπουργού Δημ. Ασφαλείας δύναται να επιτραπή όπως τοιαύτα πιστοποιητικά εκδίδωνται και υπό των αρμοδίων διευθυντών σχολείων δημοσίων και ιδιωτικών. 3.Η απαγόρευσις αύτη δεν ισχύει εις παραστάσεις ταινιών κριθεισών καταλλήλων δι’ ανηλίκους. 4.Δια την άσκησιν του ελέγχου του εδ. 1 και εις πόλεις εχούσας πληθυσμόν άνω των 10.000 κατοίκων διορίζονται τη υποδείξει της Αστυνομικής Αρχής υπό των Διευθυντών των επιχειρήσεων ειδικοί υπάλληλοι, μισθοδοτούμενοι υπό τούτων. Η αντικατάστασις των υπαλλήλων τούτων ως και πάσα μεταβολή εν τω προσώπω αυτών ανακοινούται αμελλητί εις την Αστυνομικήν Αρχήν δικαιουμένην να μη εγκρίνη ταύτην προκειμένου περί προσώπων μη παρεχόντων κατά την κρίσιν της εγγυήσεις περί της ευσυνειδήτου και ακριβούς εκτελέσεως των καθηκόντων των. Εις την περίπτωσιν αρνήσεως διευθυντού κινηματογράφου προς διορισμόν ειδικού επί της εισόδου των ανηλίκων υπαλλήλου τας εκ του παρόντος νόμου σχετικάς ευθύνας υπέχει ο ίδιος. Εκάστη κινηματογραφική επιχείρησις υποχρεούται, όπως δι’ εκάστην προβολήν παρέχη εις την οικείαν προϊσταμένην Αστυνομικήν Αρχήν, δύο δελτία ελευθέρας εισόδου. Τα δελτία ταύτα θα διατίθενται αποκλειστικώς μόνον εις κατωτέρους αστυνομικούς υπαλλήλους ή οπλίτας της Χωροφυλακής. Οι ούτω εισερχόμενοι είναι άσχετοι προς τους διατιθεμένους δι’ υπηρεσίαν. Εν ιδίω βιβλίω τηρουμένω παρ’ εκάστη των ως άνω υπηρεσιών θα αναγράφηται το ονοματεπώνυμον του εκάστοτε λαμβάνοντος το ως άνω δελτίον. (Αντί της σελ.375) Σελ/375(α) 318-003 5.Με κράτησιν και πρόστιμον τιμωρούνται: 1)Οι διευθυνταί κινηματογράφων και εν γένει πας τις όστις ήθελε παρεμποδίσει την εις αυτούς είσοδον εις τους δικαιουμένους ταύτην κατά το άρθρ.7 του παρόντος νόμου ή ήθελε παρεμβάλει οπωσδήποτε προσκόμματα εις την εκτέλεσιν των καθηκόντων αυτών και 2)οι διευθυνταί κινηματογράφων οίτινες εις το πρόγραμμα και τας διαφημίσεις αυτού δεν ανέγραψαν κατά τα υπό του άρθρ. 6 παρ. 3 οριζόμενα τον χαρακτηρισμόν της ταινίας ως ακαταλλήλου ή μη δι’ ανηλίκους. Εις εκτέλεσιν ομοίων προς το άνω άρθρον διατάξεων του καταργηθέντος νόμ. 4767/30 είχον εκδοθή τα Π.Δ. της 21/27 Μαρτ. 1931 και της 31 Μαρτ./7 Απρ.1931 (ανωτ. αριθ.4 και 5). Άρθρ.10.-1.Εις πόλεις πληθυσμού άνω των 20.000 κατοίκων ο οικείος προϊστάμενος της Αστυνομικής Αρχής ορίζει δια διαταγής του ένα ή πλείονας των υπ’ αυτόν αξιωματικών ή υπαστυνόμων εις τόπους δε κάτω του πληθυσμού τούτου ένα ή πλείονας βαθμοφόρους προς ενάσκησιν υπευθύνου εποπτείας της τηρήσεως των δια του παρόντος οριζομένων. Τα ονόματα των ούτως οριζομένων κοινοποιούνται προς τους διευθυντάς των κινηματογράφων. 2.Οι αστυνομικοί ούτοι εισέρχονται προ της παραστάσεως ή κατά τα διαλείμματα εις τας κινηματογραφικάς αιθούσας μετά του Διευθυντού του κινηματογράφου, προκειμένου να εξετάσωσιν αν έχει πληρωθή το ανώτατον όριον του επιτρεπομένου αριθμού θέσεων, ότε και δύνανται να αναστέλλωσι την περαιτέρω έκδοσιν εισιτηρίων, παρακολουθούσι δε υπευθύνως την τήρησιν των την λειτουργίαν των κινηματογράφων αφορωσών αστυνομικών διατάξεων. 3.Εις περίπτωσιν καθ’ ην απειλείται κίνδυνος του κοινού δύναται ο Διευθυντής της Αστυνομίας να διατάξη υπευθύνως την διακοπήν της παραστάσεως. Συνεχιζομένου του κινδύνου υποβάλλει πρότασιν εις το εν άρθρ.2 του παρόντος Συμβούλιον όπερ αποφαίνεται εντός 24 ωρών οριστικώς περί συνεχίσεως των εργασιών του κινηματογράφου ή περί της ανακλήσεως της αδείας μέχρι συμμορφώσεως του ιδιοκτήτου ή διευθυντού προς τα υπό του Συμβουλίου υποδειχθησόμενα μέτρα. Άρθρ.11.-1.Τιμωρείται δια φυλακίσεως ενός μηνός μέχρις ενός έτους ή και χρηματικής ποινής από 500 έως 20.000 δραχμών, απαγορευομένης άμα και της συνεχίσεως της περαιτέρω λειτουργίας του κινηματογράφου, ο διευθυντής της επιχειρήσεως ή ο εκπροσωπών αυτήν εν περιπτώσει λειτουργίας του κινηματογράφου άνευ της κατά το άρθρ.1 αδείας. 2.Με τας ποινάς της προηγουμένης παραγράφου τιμωρείται ο λαβών την εν άρθρ.1 άδειαν ή ο διάδοχος αυτού, ή ο υπό τούτων υποδειχθείς και εγγράφως αποδειχθείς την ιδιότητα υπευθύνου διευθυντού της επιχειρήσεως, εν περιπτώσει συνεχίσεως των παραστάσεων του κινηματογράφου μετά την διαταχθείσαν διακοπήν αυτών ή της προβολής αυτών ή της προβολής εν αυτώ ταινιών ή τμημάτων αυτών ων κατά τας διατάξεις του παρόντος απηγορεύθη η περαιτέρω προβολή. 3.(Δια φυλακίσεως μέχρι τριών μηνών ή και χρηματικής ποινής μέχρι δέκα χιλιάδων δραχμών εν υποτροπή δε δι’ αμφοτέρων των ποινών τιμωρείται ο διευθυντής της επιχειρήσεως ή ο εκπροσωπών αυτόν όστις επρόβαλεν ή διέταξε να προβληθή ταινία μη εγκεκριμένη εις κινηματογραφικήν αίθουσαν εις ην είχε δηλωθή ότι παριστώνται ταινίαι δι’ ανηλίκους ως και όστις διαφημίζει οπωσδήποτε ως καταλλήλους δι’ ανηλίκους παραστάσεις τοιαύτας, εν αις όμως δεν προβάλλονται ταινίαι ούτω χαρακτηρισθείσαι). Η παρ. 3 ισχύει μόνον εφ’ όσον δεν αντίκειται εις την παρ. 5 Ν.Δ.1108/1942 (κατωτ.αριθ.9). Σελ.376(α) 318-004 «4.Με φυλάκισιν μέχρις ενός έτους ή με χρηματικήν ποινήν μέχρις είκοσι χιλιάδων μεταλλικών δραχμών τιμωρούνται ότε επιχειρηματίας του κινηματογράφου και ο έχων την διεύθυνσιν αυτού, ως και ο κατά το άρθρ. 9 εδάφ. 4 του παρόντος ειδικός υπάλληλος, εν ελλείψει δε ή απουσία τούτου ο εντεταλμένος δια τον έλεγχον των εισερχομένων, εάν εκ δόλου ή εξ αμελείας τούτων ήθελεν εισέλθει εις τον κινηματογράφον άτομον κατά παράβασιν των διατάξεων του άρθρ. 5 του Α.Ν. 394/1968 ως τούτο αντικαθίσταται δια του άρθρ. 1 του παρόντος». Η παρ. 4 αντικατασταθείσα δια του άρθρ. 1 Α.Ν. 140/1967, αντικατεστάθη εκ νέου ως άνω δια του άρθρ. 2 Ν.Δ.482/1970. 5.Με κράτησιν και πρόστιμον τιμωρείται ο διευθυντής του κινηματογράφου ή ο αντιπρόσωπος αυτού εφ’ όσον επέτρεψαν την έκδοσιν εισιτηρίων επί πλέον των εν τη αιθούση υπαρχουσών θέσεων. Άρθρ.12.-Δι’ αστυνομικών διατάξεων ρυθμίζονται αι ώραι λειτουργίας των κινηματογράφων αίτινες πάντως δεν δύνανται να παραταθώσιν πέραν της 24ης πλην των πόλεων Αθηνών-Πειραιώς, Θεσσαλονίκης και Πατρών εις ας αι ώραι λήξεως των κινηματογραφικών παραστάσεων δύναται να παραταθώσι κατ’ ανώτατον όριον μέχρι της 24.30΄ την χειμερινήν περίοδον και 24.45΄ την θερινήν τοιαύτην. Η παράβασις των διατάξεων τούτων τιμωρείται δια κρατήσεως και προστίμου. (Αντί της σελ 376,01) Σελ.376,01(α) Τεύχος 380-Σελ.15 Άρθρ.13.-Εις τους καθ’ υποτροπήν εκ τρίτου κηρυσσομένους ενόχους παραβάσεων καθ’ ων επιβάλλεται κατά τας διατάξεις του παρόντος νόμου πταισματική ποινή επιβάλλεται το ανώτατον όριον της ποινής ταύτης, οι δε διατάξεις του άρθρ. 109 του Κ.Π.Ν. περί συγχωνεύσεως των ποινών δεν έχουσιν εφαρμογήν. Μετά επανειλημμένας ωσαύτως παραβάσεις του παρόντος νόμου ή των εις εκτέλεσιν αυτού εκδιδομένων Δ/των ή Αστυν. Διατάξεων δύναται ο Υφυπουργός της Δημ. Ασφαλείας μετά ητιολογημένην έκθεσιν της οικείας Αστυνομικής Αρχής να επιβάλη δι’ αποφάσεώς του το κλείσιμον του κινηματογράφου από μιας μέχρι πέντε ημερών. Η απόφασις αύτη είναι ανέκκλητος. Ο νόμ. 4767 του 1930 «περί κινηματογράφων» καταργείται. Η καθόλου εφαρμογή των δια του παρόντος νόμου καθοριζομένων ανήκει εις την παρά τω (Υφυπουργείω Δημ. Ασφαλείας) Διεύθυνσιν Αστυνομίας Πόλεων και Χωροφυλακής. Άρθρ.2.-1.Το Συμβούλιον, συγκροτούμενον δι’ αποφάσεως του οικείου Νομάρχου, αποτελείται εκ του Διευθυντού της Νομαρχίας, του προϊσταμένου της αστυνομικής αρχής, του παρά τη οικεία αστυνομική αρχή απεσπασμένου διπλωματούχου μηχανικού, εν ελλείψει δε τοιούτου ενός άλλου διπλωματούχου μηχανικού οριζομένου υπό του Νομομηχανικού, ενός διπλωματούχου μηχανικού ηλεκτρολόγου και του προϊσταμένου του οικείου, υγειονομικού Κέντρου ή των νομίμων αυτών αναπληρωτών. Δια τας εκτός της έδρας του νομού πόλεις συγκροτείται δι’ αποφάσεως του Νομάρχου Συμβούλιον εκ τριών ή πέντε δημοσίων υπαλλήλων, ου απαραιτήτως αποτελεί μέλος και ο προϊστάμενος της αστυνομικής αρχής, αντιπρόσωπος του Νομομηχανικού, ως και ο δημοτικός υγιεινολόγος ιατρός ή δημοτικός ιατρός. Εις αμφότερα τα Συμβούλια ταύτα καλείται να συμμετάσχη και αντιπρόσωπος της Πανελληνίου Ενώσεως Κινηματογράφων, όπου υπάρχει τοιούτος άνευ ψήφου. 2.Το Συμβούλιον θεωρείται εν απαρτία παρόντων τριών μελών και αποφαίνεται δια πλειοψηφίας, αφού ακούση πάντοτε μεν τον Διευθυντήν ή αντιπρόσωπον της επιχειρήσεως, οσάκις δε κρίνει σκόπιμον και οιαδήποτε άλλα πρόσωπα. 3.Δια τας Αθήνας και τα προάστεια το Συμβούλιον απαρτίζεται α)εκ του προϊσταμένου της αστυνομικής αρχής, β)του Νομομηχανικού, γ)ενός αρχιμηχανικού της Ηλεκτρολογικής Διευθύνσεως του Υπουργείου Συγκοινωνίας, δ)ενός υγιεινολόγου ιατρού οριζομένου υπό του Υπουργού της Υγιεινής και ε)ενός αντιπροσώπου της Π.Ε.Κ. ή των νομίμων αυτών αναπληρωτών. 4.Δια τον Πειραιά και τα προάστεια το Συμβούλιον απαρτίζεται α)εκ του προϊσταμένου της αστυνομικής αρχής, β)του προϊσταμένου σχεδίου πόλεων, γ)ενός αρχιμηχανικού της Ηλεκτρολογικής Διευθύνσεως του Υπουργείου Συγκοινωνίας, δ)ενός υγιεινολόγου ιατρού οριζομένου υπό του Υπουργού της Υγιεινής και ε)ενός αντιπροσώπου της Π.Ε.Κ. ή των νομίμων αυτών αναπληρωρών. 5.Επιτρέπεται η αναθεώρησις των αποφάσεων των ανωτέρω συμβουλίων αιτήσει της αστυνομικής αρχής ή του διευθυντού του κινηματογράφου, υποβαλλομένη εντός δέκα το πολύ ημερών από της κοινοποιήσεως της αποφάσεως. Η αναθεώρησις γίνεται ενώπιον συμβουλίου, συγκροτουμένου δια μεν τας Αθήνας και Πειραιά και τα προάστεια τούτων α)εκ του Διευθυντού της Ηλεκτρολογικής Διευθύνσεως του Υπουργείου της Συγκοινωνίας, β)του προϊσταμένου σχεδίου πόλεως Αθηνών, γ)του παρά τω Υφυπουργείω της Δημοσίας Ασφαλείας Διευθυντού της Αστυνομίας Πόλεων, δ)του παρά τω Υπουργείω Υγιεινής Διευθυντού της Υγιεινής και ε)ενός αντιπροσώπου της Π.Ε.Κ. ή των νομίμων αυτών αναπληρωτών, εις δε τας λοιπάς πόλεις ενώπιον Επιτροπής οριζομένης δι’ αποφάσεως του Υφυπουργού της Δημοσίας Ασφαλείας. Γραμματεύς του κατά την παράγραφον ταύτην Αναθεωρητικού Συμβουλίου του εδρεύοντος εν Αθήναις ορίζεται υπάλληλος της παρά τω Υφυπουργείω Δημοσίας Ασφαλείας Διευθύνσεως Αστυνομίας Πόλεων. 6.Τα οδοιπορικά έξοδα των μελών κατά το παρόν άρθρον Συμβουλίων βαρύνουσιν τον διευθυντήν της οικείας κινηματογραφικής επιχειρήσεως. Εις την ως άνω Επιτροπήν προσετέθησαν δύο έτι μέλη υπό του άρθρ.8 Α.Ν. 955/1937 (κατωτ. αριθ.7). Δια την κατάρτισιν του Συμβουλίου Αναθεωρήσεων βλ. και Π.Δ.22/29 Δεκ.1930 (ανωτ. αριθ.3) Βλ. και άρθρ. 3 Νόμ.2154/52 (κατωτ. αριθ. Σχετικά με την διατήρηση, λειτουργία και την νέα συγκρότηση των πρωτοβαθμίων και δευτεροβαθμίων συμβουλίων και επιτροπών επιθεώρησης θεάτρων-κινηματογράφων Νομών Αττικής-Θεσ/νίκης και λοιπών περιοχών Νομών που προβλέπονται από το  (Αντί για τη σελ.373) Σελ.373(α) Τεύχος 1175-Σελ.41 Νομό αυτό βλέπε και άρθρ.1 της 7004/15/7λβ/21-23 Σεπτ.1992 (ΦΕΚ Β΄ 576) απ.Υπ. Προεδρ. Κυβ. Οικον. και Δημ. Τάξης, Τόμ.4, σελ.16,60714. Άρθρ.3.-1.Κατά την έναρξιν εκάστης κινηματογραφικής περιόδου αι κατ’ αυτήν μέλλουσαι να λειτουργήσωσι κινηματογραφικαί εγκαταστάσεις υποβάλλονται άνευ καταβολής του κατά την παρ. 5 του παρόντος άρθρου χρηματικού παραβόλου μερίμνη της αστυνομικής αρχής εις επιθεώρησιν υπό των κατά το προηγούμενον άρθρον συμβουλίων, άτινα υποδεικνύουσι τας εν αυτοίς επενεκτέας τροποποιήσεις ή συμπληρώσεις, τάσσοντα προς τούτο ανάλογον προθεσμίαν. 2.Η μη συμμόρφωσις του επιχειρηματίου προς τα δια της αποφάσεως υποδειχθέντα μέτρα και εντός της ταχθείσης προθεσμίας συνεπάγεται την διακοπήν της λειτουργίας του κινηματογράφου διατασσομένην και εκτελουμένην υπό της Αστυνομικής αρχής. 3.Δύναται η αστυνομική αρχή οσάκις κρίνει τούτο αναγκαίον να προκαλή την επιθεώρησιν κινηματογραφικής εγκαταστάσεως υπό των αυτών ως άνω συμβουλίων. 4.Η απαγόρευσις της παρ. 5 του άρθρ.1 εφαρμόζεται και εις τους κατά το παρόν άρθρον λειτουργούντας κινηματογράφους. 5.Πάσα αίτησις Διευθυντού κινηματογραφικής επιχειρήσεως προς εγκατάστασιν και λειτουργίαν κινηματογράφου προς αναθεώρησιν αποφάσεως του κατά το προηγούμενον άρθρον πρωτοβαθμίου συμβουλίου και προς αναθεώρησιν των κατά τα άρθρ.5 και 6 αποφάσεων της αστυνομικής αρχής συνοδεύεται υπό αποδείξεως καταβολής δραχ. (πέντε χιλιάδων) δια τας πόλεις Αθηνών, Θεσσαλονίκης και Πειραιώς, (τριών χιλιάδων) δια τας άνω των 20.000 κατοίκων και 1000 δια τας κάτω των 20.000 κατοίκων κατά την τελευταίαν επίσημον απογραφήν του πληθυσμού. Το ποσόν τούτο κατατίθεται εις το πλησιέστερον υποκατάστημα της Εθνικής Τραπέζης της Ελλάδος και δι’ αυτού εις το εν Αθήναις Κεντρικόν, παραμένει δε εις ίδιον λογαριασμόν διατιθέμενον δι’ αποφάσεων του Υφυπουργού Δημοσίας Ασφαλείας είτε προς ίδρυσιν σανατορίου Χωροφυλακής και Αστυνομίας, είτε προς ενίσχυσιν των εν υπηρεσία προσβληθέντων υπό φυματιώσεως αστυνομικών υπαλλήλων και οπλιτών της Χωροφυλακής. 6.Δια Β.Δ/των εκδιδομένων προτάσει του Υπουργού Συγκοινωνίας, και Υφυπουργών Ασφαλείας και Υγιεινής, θέλουσι κανονισθή οι κανονισμοί βάσει των οποίων θα διέπωνται τα των κινηματογράφων από απόψεως προστασίας της ζωής, υγείας, σωματικής ακεραιότητος κλπ. των θεατών. Εις εκτέλεσιν της παρ. 6 εξεδόθη το Β.Δ. της 24 Ιουν./12 Σεπτ.1949 περί εγκρίσεως κανονισμού Θεάτρων, Κινηματογράφων κλπ., συμπληρωθέν δια του Β.Δ. 15/24 Μαΐου 1952. Άρθρ.4.-1.Η άδεια λειτουργίας εκδίδεται μετά την εκτέλεσιν των υπό του Συμβουλίου εγκριθεισών εγκαταστάσεων επ’ ονόματι ωρισμένου προσώπου φυσικού ή νομικού Ελληνικής ιθαγενείας και δι’ ωρισμένον κτίριον. 2.Επιτρέπεται κατ’ εξαίρεσιν να προβάλλωνται ταινίαι διδακτικού ή επιστημονικού περιεχομένου και εις άλλα κτίρια κατόπιν αδείας του αστυνομικού Διευθυντού μετά σύμφωνον γνώμην του δημοσίου μηχανικού ή του μηχανικού του Δήμου ή της κοινότητος ή των αναπληρωτών αυτών, εν ελλείψει δε τοιούτων ιδιωτών μηχανικών προσκαλουμένων παρά της αρμοδίας αστυνομικής αρχής. 3.Απαγορεύεται η μεταβίβασις αδείας προς αλλοδαπόν, πάσα δ’ άλλη μεταβίβασις γνωστοποιείται απαραιτήτως εις την αρμοδίαν αστυνομικήν αρχήν, ήτις οφείλει να τηρή τα προς αναγραφήν των εν λόγω αδειών βιβλία. 4.Προτάσει του Συμβουλίου δύναται κατά τον αυτόν τρόπον καθ’ ον παρέχεται να ανακαλήται χορηγηθείσα άδεια λόγω μεταβολής των συνθηκών του κτιρίου υφ’ ας αύτη εξεδόθη και μέχρις εκτελέσεως των υπό του Συμβουλίου υποδεικνυομένων μεταρρυθμίσεων. 5.Επί πάσης περιπτώσεως προκυπτούσης κατά την εφαρμογήν του παρόντος άρθρου ως και των άρθρ.1, 2 και 3 μη ειδικώς προβλεπομένης εν αυτοίς έτι δε και επί πάσης αντιγνωμίας των κατά το άρθρ.2 συμβουλίων, αποφαίνεται τελικώς ο Υφυπουργός της Δημοσίας Ασφαλείας. Άρθρ.5.-(Αναφερόμενον εις τον έλεγχον των κινηματογραφικών ταινιών αντικατεστάθη δι’ αναλόγου διατάξεως του άρθρ.8 Ν.Δ. 1108/1942 περί τροποποιήσεως, συμπληρώσεως και κωδικοποιήσεως των περί ελέγχου των θεατρικών έργων, κινηματογραφικών ταινιών, δίσκων γραμμοφώνου και βιβλίων διατάξεων, (τ.31). Άρθρ.6.-(Αναφερόμενον εις τον χαρακτηρισμόν ταινιών ως ακαταλλήλων δι’ ανηλίκους, αντικατεστάθη δι’ αναλόγου διατάξεως του άρθρ.11 του αυτού Ν.Δ.1108/1942). Σελ.374(α) Τεύχος 1175-Σελ.42